CELEX: 22006D0137
Language: sk
Date: 2006-10-27 00:00:00
Title: Rozhodnutie Spoločného výboru EHP č. 137/2006 z  27. októbra 2006 , ktorým sa mení a dopĺňa príloha XXII (Právo obchodných spoločností) k Dohode o EHP

21.12.2006   
            
            
               SK
            
            
               Úradný vestník Európskej únie
            
            
               L 366/81
            
         
      ROZHODNUTIE SPOLOČNÉHO VÝBORU EHP
   
   č. 137/2006
   z 27. októbra 2006,
   ktorým sa mení a dopĺňa príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXII k dohode bola zmenená a doplnená rozhodnutím Spoločného výboru EHP č. 127/2006 z 22. septembra 2006 (1).
            
         
               (2)
            
            
               Nariadenie Komisie (ES) č. 708/2006 z 8. mája 2006, ktorým sa mení a dopĺňa nariadenie (ES) č. 1725/2003, ktorým sa prijímajú určité medzinárodné účtovné štandardy v súlade s nariadením Európskeho parlamentu a Rady (ES) č. 1606/2002, pokiaľ ide o medzinárodný účtovný štandard (IAS) 21 a interpretáciu 7 Výboru pre interpretáciu medzinárodných štandardov finančného výkazníctva (IFRIC) (2), sa má začleniť do dohody,
            
         ROZHODLA TAKTO:
   Článok 1
   V bode 10ba (nariadenie Komisie (ES) č. 1725/2003) prílohy XXII k dohode sa dopĺňa táto zarážka:
   
               „–
            
            
               
                  32006 R 0708: nariadenie Komisie (ES) č. 708/2006 z 8. mája 2006 (Ú. v. EÚ L 122, 9. 5. 2006, s. 19).“
            
         Článok 2
   Znenie nariadenia (ES) č. 708/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť dvadsiatym dňom po jeho prijatí pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 27. októbra 2006.
      
         
            Za Spoločný výbor EHP
         
         
            predseda
         
         Oda Helen SLETNES
         
      
   
   
      (1)  Ú. v. EÚ L 333, 30.11.2006, s. 59.
   
      (2)  Ú. v. EÚ L 122, 9.5.2006, s. 19.
   
      (3)  Nie sú uvedené žiadne ústavné požiadavky.